87 
ispod mosta ruši u tri cijepa: lijevi, srednji i desni. Desni se, pro- 
šavši ispod prve mlinice združuje sa srednjim, a lijevi se ruši ispod 
svih mlinica. Srednji, rušeć se niz vodopad — dijeli se opet na 
manje i veće trakove, koji skaču sad s manje, sad s veće visine, a 
na mjestima je pad i 20 m visok. Mjestimice se sva tri kraka i 
sastaju, pomnožavajuć si vodu i tvoreć veći vodopad. Zatim se voda 
i opet razdijeljuje, pa ti cijeli vodopad podaje sliku raširenih prstiju. 
Vodopad počimlje na visini od 455 m nad morem. 
Brijeg, niz koga se voda ruši, sastavljen je od vapnenca, koga 
je voda vremenom prekrila vapnenom sedrom, čije su naslage i 
preko 10 m debele. U pojedinim naslagama opažaš sitnijeg i krup- 
nijeg kamenja, koje je međusobno sedrom čvrsto vezano. Noseć 
sobom voda komade drveća i grana, to je ove sedrom obavila. 
Drvo je unutra struhlo, a ostale šupljine, cijevi. Razlupaš li koji 
komad, naći ćeš u njemu i vjerne otiske raznovrsnog lišća : bukova 
janjova i vrbova. Na tim okaminama raspoznati je točno i najsit- 
nije rebarce, a i zubate okrajke. Nađe se otisaka i drugoga lišća, 
koje je voda sobom donosila i ovdje taložila. 
Padajuć voda s različite visine, napravila je po vodopadu 
mnoge jame i rupe, koli u sedri, toli i u samom tvrdom vapnencu, 
da se ispuni ona: »Cesta kaplja kamen dubi«. Po takvim mjestima 
zadržava se pastrva. 
Na lijevom i desnom cijepu vodopada poređale su se mlinice, 
pile i stupe jedna više druge poput skalina. Mlinovi su na kašike 
(žličnjaci). Lijevi cijep ima 9 mlinica, 6 pila i 5 stupe za valjanje 
sukna i dva koša za pranje biljaca (gunjeva). Na desnom je 10 
mlinica, pet pila, četiri stupe i tri koša. Mlinice imadu 4, 9, 6 i 8 
mlinskih kamena. 
Unutarnje uređenje svih tih zgrada dosta je primitivno. Uza 
sve to izrađuju dotični materijal sasma dobro. Mlinovi melju sva- 
kovrsno žito, ne samo za domaći puk, već i za cijelu okolicu, jer 
za vrijeme velike suše dolaze ovamo mljeti i žitelji iza (Gospića. 
Godišnje samelje se više hiljada vagana žita. Različito drvo pili se 
i izvaža u Senj. Pile su dosta brze, jer može jednu dasku otpiliti 
za 5 minuta. Stupe i koševi priređuju gradivo za vunenu odjeću, 
a valjaju se ovdje i vojnički gunjevi. Kad gledaš silnu vodu, koja 
se ruši s visine, pomišljaš, koliko bi tu svakovrsnih tvornica moglo 
biti i kako bi se tolika snaga vode mogla korisnije upotrebiti. Sa 
tako primitivnim uređajem imade pila posjednika Franje Prpića 
